Geen brandstof vir Tshwane-busseFoto bloot ter illustrasie. (Foto: City of Tshwane/Facebook) ’n Tekort aan brandstof sal Dinsdag tot ’n tydelike onderbreking in alle Tshwane-busdienste lei. Lindela Mashigo, woordvoerder vir die Tshwane-metro, sê die stad se drie vulstasies vir busse is tans sonder brandstof nadat diensverskaffers nie aflewerings gedoen het nie. Mashigo het egter nie redes hiervoor verskaf nie. “Dit is nie duidelik wanneer bedrywighede hervat sal word nie. Die stad voer tans samesprekings met diensverskaffers in die hoop dat busdienste so gou moontlik hervat kan word. “Pendelaars word intussen versoek om alternatiewe vervoerreëlings te tref. Die stad vra om verskoning vir die ongerief wat deur die onderbrekings veroorsaak is,” het Mashigo gesê.